**ПРОТОКОЛ № 29**

Днес, 25.10.2015 г. от 17:30 часа, на пл. „Възраждане” № 1, се проведе заседание на ОИК- Котел, назначена с решение № - 1800-МИ/НР от 03.09.2015 год. на ЦИК

Заседанието се откри от председателя на ОИК Даниела Пенева в 17:30 часа.

На заседанието присъстват 11 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Председателят пристъпи към прочитане на ДНЕВЕН РЕД:

1. Жалба от Симеон Стоянов Стефанов – областен координатор по организиционната дейност на БЗНС, като пълномощник на Реформаторски блок – община Котел с вх. №190/25.10.2015 год.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Даниела Пенева** | **„ЗА”** |
| **Мая Младенова Русева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Иванка Стоянова Вълчева** | **„ЗА”** |
| **Стефка Димитрова Куцарова** | **„ЗА”** |
| **Радосвета Стефанова Кичукова** | **„ЗА”** |
| **Цветан Георгиев Влахов** | **„ЗА”** |
| **Екатерина Василева Дончева** | **„ЗА”** |
| **Величка Калчева Калева** | **„ЗА”** |

Дневният ред се прие от ОИК с пълно мнозинство от 11 гласа “ЗА”.

По **т. 1** от дневния ред докладва Даниела Пенева – Председател на ОИК - Котел:

**ОТНОСНО:** Жалба от Симеон Стоянов Стефанов – областен координатор по организиционната дейност на БЗНС, като пълномощник на Реформаторски блок – община Котел с вх. №190/25.10.2015 год.

Твърди се, че на 24.10.2015 г. между 20:30 и 21:00 часа е бил подаден сигнал от кандидат за кмет от Реформаторски блок, госпожа Калина Койчева, че в с. Мокрен, общ. Котел са се появили кандидата от партия ГЕРБ за кмет на с. Мокрен – Манол Христов и кандидатът от партия ДПС за кмет на с. Мокрен – Емил Иванов при нашите подчинени и са били допуснати в изборната секция, за което нашите служители са допуснали грубо нарушение.

В 21:00 часа жалбоподателят е сигнализирал представителя на Реформаторски блок в ОИК Котел г-жа Стефка Куцарова, която е отговорила, че в момента не може нищо да направи понеже ОИК не работи и го е посъветвала да се обади на телефон 112, което жалбоподателят е направил. Жалбоподателят е уведомил и Министъра на отбраната.

ОИК-Котел преведе разговор с председателя на СИК. Същият обясни, че бюлетините и изборните книжа са оставени от четирима членове на СИК около 16 ч. и без присъствието на други лица, освен представителите на органите на МВР. Помещението е запечатано по предвидения в ИК ред, след което с приемо-предавателен протокол помещението е предадено на двама полицаи, които са поели охраната. В началото на изборния ден в 05.45 часа комисията е отворила изборното помещение. Не е констатирало нередности, от които да е видно, че други лица са имали достъп до помещението. Охраняващите полицаи са били там, а лепенката, с която е било запечатано предходния ден помещението е била в цялост.

Относно госпожа Стефка Куцарова, същата обясни че не е подала посочената информация, напротив разяснила е на жалбоподателя че звъни на личния й телефон, към този час 21.00 ч. тя не е в ОИК. Указала е на жалбоподателите, че следва да позвъни в ОИК на служебните телефони, обявени в интернет страницата на ОИК – Котел.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

**РЕШЕНИЕ № 223**

Общинска избирателна комисия – Котел оставя жалбата без уважение като недоказана.